Aristotelis Onasis

Aristotelis Sokrats Onasis (; dzimis 1906. gada 20. janvārī, miris 1975. gada 15. martā) bija grieķu un argentīniešu biznesa magnāts. Viņš izveidoja pasaulē lielāko privāto kuģniecības floti un bija viens no pasaulē bagātākajiem un slavenākajiem cilvēkiem.Hoenig, Gary (16 March 1975) "Headliners, Aristotle Onassis is Dead". New York Times Onasis bija precējies ar Atinu Mariju Livanosu, viņam bija ilgstošs romāns ar operdziedātāju Mariju Kallu, bet vēlāk viņš bija precējies ar ASV bijušo pirmo lēdiju Žaklīnu Kenediju.

Onasis dzimis Smirnā, Osmaņu impērijā, un 1922. gadā pēc Smirnas nodedzināšanas kopā ar ģimeni aizbēga uz Grieķiju. 1923. gadā pārcēlās uz Argentīnu un Otrā pasaules kara laikā nodarbojās ar tabakas tirdzniecību, bet vēlāk kļuva par kuģniecības īpašnieku. Pārcēlies uz Monako, Onasis ar princi Renjē III cīnījās par valsts ekonomisko kontroli, jo viņam piederēja SBM (Société des Bains de Mer) un tās Montekarlo kazino. Piecdesmito gadu vidū viņš centās panākt vienošanos ar Saūda Arābiju par naftas pārvadājumiem un iesaistījās vaļu medību ekspedīcijās. Sešdesmitajos gados Onasis mēģināja noslēgt lielu ieguldījumu līgumu — projektu Omega — ar Grieķijas militāro huntu un pārdeva aviokompāniju Olympic Airways, ko viņš bija dibinājis 1957. gadā.

Viņu ļoti ietekmēja dēla Aleksandra nāve 1973. gadā, un divus gadus vēlāk viņš nomira.

 Atsauces 

Kategorija:Grieķijas saimniecība
Kategorija:1906. gadā dzimušie
Kategorija:1975. gadā mirušie